cyanic-selkie/wikianc huggingface dataset:
กระดึ๊บ
งานบวงสรวง
จีทีเอช บวงสรวงภาพยนตร์ตลก ของ จตุรงค์ มกจ๊ก โดยมีผู้บริหาร คือ วิสูตร พูลวรลักษณ์, จินา โอสถศิลป์ และ ยงยุทธ ทองกองทุน มาร่วมพิธีไป กับเหล่านักแสดง ณัฏฐพงศ์ ชาติพงศ์ ,พีค ภัทรศยา ,จตุรงค์ มกจ๊ก และ จิ้ม ชวนชื่น (นพดล ทรงแสง) จตุรงค์ เผยว่าเป็นโปรเจกต์ที่มาจาก วิสูตร พูลวรลักษณ์ ที่นำเอาประเด็นข่าวหน้าหนึ่งเมื่อ 3-4 ปีก่อน ที่ลือกันว่าพบสัตว์ประหลาดจากต่างดาวที่หล่นมาจากฟากฟ้า แต่สุดท้าสัตว์ประหลาดกลับกลายเป็นเจลลดไข้แช่น้ำธรรมดา แต่เรื่องกระดึ๊บ กลับหักมุม จะเกิดอะไรขึ้นถ้าเจลลดไข้ไม่ได้เป็นแค่เจลลดไข้แต่ดันกลายเป็นสิ่งมีชีวิตจากต่างดาวจริงๆ ซึ่งจตุรงค์ พลบูรณ์ ได้ขอกำกับหนังแนว มอนสเตอร์-คอมเมอดี้ เรื่องนี้ ให้กับค่าย จีทีเอช โดยควบ 2 ตำแหน่ง เล่นเองและกำกับเอง พร้อมนักแสดงตลก ได้แก่ จิ้ม ชวนชื่น, โก๊ะตี๋ อารามบอย และ พระเอก-นางเอก ณัฏฐพงศ์ ชาติพงศ์ และ ภัทรศยา เครือสุวรรณศิริ ที่จะพลิกบทบาทเป็นครั้งแรกในภาพยนตร์
การทำงานของภาพยนตร์
แนวทางการทำงานของภาพยนตร์ คาดหวังอยากให้คนดูสนุกยิ่งขึ้น เรื่องนี้ที่ทีมงาน และนักแสดง ตั้งใจและทุ่มเทกันมากๆ ตั้งแต่ถ่ายหนังมา เรื่องนี้เหนื่อยที่สุด เพราะส่วนใหญ่ถ่ายกลางคืน 70% ผู้กำกับก็ต้องกระตุ้นนักแสดงทุกคนให้ตื่นตัว ซึ่งทุกคนมืออาชีพมาก หนังเรื่องนี้เหมือนฝึกความอดทน ถ่ายทำหน้าหนาว อากาศหนาวมาก และต้องใช้จินตนาการในการแสดงสูง เพราะตัวกระดึ๊บ เราต้องทำซีจี ตอนแสดงเราจะไม่เห็นตัวกระดึ๊บ ผู้กำกับต้องอธิบายให้ทุกคนเห็นภาพเดียวกัน ว่ามันกำลังกระดึ๊บ "คืบคลานมาหาเรานะ มันพุ่งมาแล้ว มันกำลังมุดหัวอยู่ น้ำลายไหลย้อย สารพัดที่เราต้องจินตนาการกันเอง" ภาพยนตร์เรื่องนี้จึงเหมือนเป็นครูสอนที่ดีมาก เพราะที่ผ่านมา โกยเถอะโยม, ตั๊ดสู้ฟุต ซึ่งเป็นภาพยนตร์แอ็คชั่น ตลก แต่กระดึ๊บพิเศษและมีกราฟิก และซีจีเข้ามา ซึ่งได้ทาง จีทีเอช และกันตนา แอนนิเมชั่น เข้ามาช่วย ถือเป็นประสบการณ์ที่สุดยอด
ภาพยนตร์ กระดึ๊บ มอนสเตอ-คอมเมอดี้ ของผู้กำกับ จตุรงค์ พลบูรณ์ โดยค่าย จีทีเอช ที่เตรียมสร้างความสนุกให้กับผู้ชม กับเจ้าตัวสัตว์ประหลาด ที่มีลักษณะคล้ายเจลลดไข้ ที่เคยสร้างความฮือฮากลายเป็นข่าวลือเมื่อหลายปีที่แล้ว แต่จตุรงค์ได้พลิกประเด็นข่าวให้เรื่องราว เมื่อเจลลดไข้กลายเป็นสัตว์ประหลาด ที่มาคอยป่วนบ้านของ 2 ครอบครัว เจ้าของโรงน้ำแข็งที่ไม่ถูกกับบ้านที่ทำซาลาเปา แต่เมื่อไอความร้อนของโรงงานทำซาลาเปา มีผลทำให้น้ำแข็งของ โรงนำแข็งละลาย 2 ครอบครัวนี้จึงไม่ถูกกัน และเมื่อหลานโรงน้ำแข็ง เกิดหลงรักลูกสาวโรงงานซาลาเปา ขึ้นโดยมีกระดึ๊บ มาเป็นตัวป่วน สร้างสีสัน สร้างสถานการณ์ให้ 2 ครอบครัว ที่ไม่ถูกกัน แต่ต้องมาจับมือกัน เพื่อตามล่าหาตัวกระดึ๊บ ฉากในภาพยนตร์ ถ่ายทำกันที่ย่านบางบัวทอง เมื่อตัวกระดึ๊บ เริ่มเข้ามาป่วน 2 ครอบครัว ทำให้ 2 ครอบครัว จับมือช่วยเหลือกัน ไปตามหาตัวกระดึ๊บในครั้งนี้
เพลงประกอบ
“หัวใจไม่กระดึ๊บ” โดย วง เดอะ ริชแมน ทอย ซึ่งแจ๊ป (วีรณัฐ ทิพยมณฑล) นักร้องนำของวง เป็นคนแต่งคำร้องเพลงดังกล่าวร่วมกับเชาว์เชาวเลข สร่างทุกข์ จิระ มะลิกุล โปรดิวเซอร์ค่ายหนัง “จีทีเอช” ได้ไอเดียการร้องที่ไม่เหมือนใครของวง ริชแมนทอย จึงทาบทาม ร้องเพลงประกอบภาพยนตร์ สร้างความปลื้มใจให้กับวง ริชแมนทอยเป็นอย่างมาก ซึ่งงานนี้ ริชแมนทอย แต่งเพลงเอง ร้องเอง ในเพลงนี้
เปิดตัวภาพยตร์
จีทีเอช จัดงานแถลงข่าวเปิดตัวภาพยนตร์ พื้นที่ลานอีเดน ชั้น 1 เซ็นทรัลเวิลด์ เปิดซุ้มเกมส์ และสื่อมวลชน ที่มาร่วมเล่นเกมเป็นจำนวนมาก โดยมี เอกชัย เอื้อสงคมเศรษฐ์ รับหน้าที่พิธีกรพูดคุยในงาน กับ วิสูตร พูลวรลักษณ์ ที่รับหน้าที่โปรดิวเซอร์ และเจ้าของไอเดีย ที่ได้มาจากประเด็นข่าวหน้า 1 เหมือน 7-8 ปีก่อน ที่มีข่าวฮือฮา พบวัตถุประหลาดคล้ายเจลใสตกลงมาจากฟากฟ้า ชาวบ้านลือว่าเป็นสัตว์ประหลาด
การออกฉายและรายได้
ภาพยนตร์เรื่องนี้ ทำรายได้เปิดตัว 4 วันแรก อยู่ที่ 7.2 ล้านบาท ปิดสัปดาห์ที่ 3 ทำรายได้รวมอยู่ที่ 14 ล้านบาท ถือเป็นภาพยนตร์ที่มีรายได้เปิดตัวและรายได้รวมต่ำที่สุดของค่าย จีทีเอช ในปี พ.ศ. 2553
อำเภอเมืองนครปฐม
อำเภอเมืองนครปฐม เป็นอำเภอหนึ่งของจังหวัดนครปฐม
ที่ตั้งและอาณาเขต
อำเภอเมืองนครปฐมมีอาณาเขตติดต่อกับเขตการปกครองข้างเคียง ดังนี้
ประวัติ
นครปฐมเป็นพื้นที่อู่อารยธรรมสำคัญที่มีประวัติความเป็นมายาวนานในแผ่นดินสุวรรณภูมิ จากหลักฐานทางประวัติศาสตร์กล่าวว่า เมืองนครปฐมแต่เดิมนั้นตั้งอยู่ริมทะเล เป็นเมืองเก่าแก่ มีความเจริญรุ่งเรืองมานับตั้งแต่สมัยสุวรรณภูมิ และเป็นราชธานีสำคัญในสมัยทวารวดี ในยุคนั้นนครปฐมเป็นแหล่งเผยแพร่อารยธรรมจากประเทศอินเดีย ซึ่งรวมทั้งพุทธศาสนา จึงเป็นศูนย์กลางของความเจริญ มีชนชาติต่างๆ อพยพเข้ามาตั้งถิ่นฐานอยู่เป็นจำนวนมาก
ต่อมาในสมัยพระบาทสมเด็จพระจุลจอมเกล้าเจ้าอยู่หัว ได้เริ่มก่อสร้างทางรถไฟสายใต้ผ่านเมืองนครปฐม ซึ่งขณะนั้นยังเป็นป่ารก พระองค์จึงโปรดฯ ให้ย้ายเมืองจากตำบลท่านา อำเภอเมืองนครไชยศรี มาตั้งที่องค์พระปฐมเจดีย์เหมือนเช่นครั้งสมัยโบราณ และเปลี่ยนแปลงชื่ออำเภอพระปฐมเจดีย์ ให้เป็น อำเภอเมืองนครปฐม  เนื่องจากเป็นเมืองศูนย์กลางของจังหวัดนครปฐม และลดฐานะอำเภอเมืองนครไชยศรี ลงเป็นอำเภอนครไชยศรี จนปัจจุบัน
การปกครองท้องที่
อำเภอเมืองนครปฐมแบ่งเขตการปกครองออกเป็น 25 ตำบล 217 หมู่บ้าน ได้แก่
การปกครองส่วนท้องถิ่น
ท้องที่อำเภอเมืองนครปฐมประกอบด้วยองค์กรปกครองส่วนท้องถิ่น 28 แห่ง ได้แก่
ประเทศบาห์เรนในโอลิมปิกฤดูร้อน 2020
ประเทศบาห์เรน จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศบาห์เรนได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 18 คน เข้าร่วมการแข่งขันใน 2 ชนิดกีฬา
จุดผ่านรถไฟวุดแลนด์
จุดผ่านรถไฟวุดแลนด์ (, มักย่อเป็น WTCP หรือ Woodlands CIQ) เป็นสถานีรถไฟในย่านวุดแลนด์ ประเทศสิงคโปร์ และเป็นสถานีปลายทางของรถไฟมาเลเซีย (เกอเรตาปีตานะฮ์เมอลายู) ก่อสร้างระหว่างปี ค.ศ. 1992–1997 เปิดใช้งานครั้งแรกเมื่อวันที่ 1 สิงหาคม ค.ศ. 1998 ในฐานะด่านพรมแดนระหว่างมาเลเซีย-สิงคโปร์ ซึ่งการตรวจคนเข้า-ออกเมือง ต้องไปตรวจที่สถานีรถไฟตันจงปาการ์ ซึ่งต่อมาได้ปิดทำการในปี ค.ศ. 2011 และย้ายด่านมาที่จุดผ่านรถไฟวุดแลนด์ ก่อนที่จะย้ายไปสถานีรถไฟโจโฮร์บะฮ์รูเซ็นทรัล ในปี ค.ศ 2015
ไดแอซิแพม
ไดแอซิแพม (Diazepam) หรือชื่อทางการค้าคือ แวเลียม (Valium) เป็นยาในกลุ่มเบ็นโซไดอาเซพีน มีฤทธิส่งผลให้สงบจิตใจลง ใช้ในการรักษาโรควิตกกังวล, โรคสั่นเพ้อเหตุขาดสุรา, โรคสั่นเพ้อเหตุขาดเบ็นโซไดอาเซพีน, อาการกล้ามเนื้อกระตุก, อาการชัก, โรคนอนไม่หลับ และกลุ่มอาการขาอยู่ไม่สุข การใช้ยาชนิดนี้อย่างต่อเนื่องอาจส่งผลให้เกิดอาการหลง ๆ ลืม ๆ สามารถรับยานี้ได้โดยวิธีรับประทาน, สอดใส่เข้าสู่ไส้ตรง, ฉีดเข้ากล้ามเนื้อ หรือฉีดเข้าสู่หลอดเลือดดำ หากใช้วิธีฉีดเข้าหลอดเลือดจะออกฤทธิ์ใน 1 ถึง 5 นาที หากใช้วิธีรับประทาน จะออกฤทธิ์ภายใน 40 นาที
ไดแอซิแพมเป็นหนึ่งในยาที่ถูกสั่งจ่ายมากที่สุดตั้งแต่เริ่มการจ่ายในปี ค.ศ. 1963 โดยเป็นยาที่ขายดีที่สุดในสหรัฐอเมริการะหว่างปี ค.ศ. 1968 ถึง 1982 โดยในปี ค.ศ. 1978 เพียงปีเดียวสามารถขายได้กว่าสองพันล้านเม็ด ยานี้ยังได้รับการขึ้นทะเบียนเป็นยาหลักขององค์การอนามัยโลก ยานี้ไม่เหมาะสมต่อสตรีมีครรภ์และสตรีให้นมบุตร
ท่าอากาศยานฮาจิโจจิมะ
ท่าอากาศยานฮาจิโจจิมะ   เป็นท่าอากาศยานท้องถิ่น รองรับเที่ยวบินภายในประเทศ ที่ตั้งอยู่เกาะฮาจิโจ มหานครโตเกียว
แยฟเลอ
แยฟเลอ (Gävle) เป็นเมืองในประเทศสวีเดน เป็นเมืองหลักของเทศบาลแยฟเลอและแยฟเลอบอร์เคาน์ตี มีประชากร 71,033 คน (ธันวาคม ค.ศ. 2010) จัดตั้งเป็นเมืองในปี ค.ศ. 1446 โดยคริสโตเฟอร์แห่งบาวาเรีย เป็นเมืองท่า ปัจจุบัน มีบริษัทการส่งออก มีอู่ต่อเรือ และท่าเรือ
อู๋ จื่อซฺวี
อู๋ จื่อซฺวี เกิดในยุคชุนชิว เป็นลูกชายของหงอเสีย และเป็นน้องชายของหงอเสียง แต่เดิมเขาเป็นขุนนางในเมืองฌ้อ โดยมีตำแหน่งเป็นอาจารย์ของไทจูเกี๋ยน (太子建) เมื่อบิดาและพี่ชายของเขา ถูกฮุยบอเก๊กใส่ความหาว่า ทั้งสองรับสินบนมาจากเมืองจิ้นเพื่อหวังโจมตีเมืองฌ้อ จนถูกประหารชีวิต เขาได้หลบหนีการจับกุมและได้รับความช่วยเหลือจากซินเปาสู่ จากนั้นพาไทจูเกี๋ยนไปอยู่ที่เมืองเตง แต่ทว่าไทจูเกี๋ยนก็ถูกสั่งประหารโดยเตงเติ้งก๋ง เนื่องด้วยไทจูเกี๋ยนคิดเป็นไส้ศึกให้กับเมืองจิ้นเพื่อหวังจะมาโจมตีเมืองเตง ทำให้เขาต้องพาบุตรชายของไทจูเกี๋ยนคือ ก๋งจูเซ่ง หนีไปยังเมืองหงอ
ตอนที่เขากับก๋งจูเซ่งหนีไปยังเมืองหงอนั้น ในนิยายเลียดก๊กกล่าวไว้ว่า เขาได้รับความช่วยเหลือจากหมอตงโกก๋ง (东皋公) กับชาวประมงชื่อยี่เตียงหยิน และผู้หญิงนิรนามนางหนึ่งที่ไม่ทราบชื่อ โดยหมอตงโกก๋งได้ให้เขาหลบซ่อนตัวจากทหารเมืองฌ้อ ส่วนยี่เตียงหยินกับผู้หญิงนิรนามก็ช่วยหาข้าวให้เขากับก๋งจูเซ่งได้กิน จากนั้นทั้งสองคนก็ได้ถึงเมืองหงอ หงออ๋องเหลียวก็อนุญาตให้ชุบเลี้ยง เมื่อได้มาอยู่ในเมืองหงอ เขาก็ได้เป็นเพื่อนกับจวนจูและอุปราชกีก๋อง มีเรื่องเล่าว่า เมื่อเขามาถึงเมืองหงอนั้น สีผมก็เริ่มเปลี่ยนเป็นสีขาว จึงสันนิษฐานว่าเขาอาจมีความเครียดระหว่างการหลบหนีเป็นเวลานาน
ต่อมาเขาได้ร่วมมือกับจวนจูและอุปราชกีก๋อง ได้วางแผนลอบสังหารอ๋องเหลียวเป็นผลสำเร็จ อุปราชกีก๋องจึงได้ปกครองเมืองหงอ เมื่อกีก๋องต้องการจะโจมตีเมืองฌ้อ เขาได้เสนอชื่อซุนบู๊ให้เป็นแม่ทัพใหญ่ คอยคิดกลยุทธ์สำหรับการศึกทั้งปวง จากนั้นเขาได้เป็นหนึ่งในขุนพลที่ยกทัพไปปราบเมืองฌ้อ ทางเมืองฌ้อได้ส่งซิมมีทรุดคอยต้านทานการโจมตีของเมืองหงอ แต่พ่ายแพ้และเมืองหลวงก็ถูกยึด ฌ้อเจียวอ๋องซึ่งเป็นผู้นำของเมืองฌ้อในตอนนั้นได้หลบหนีไป มีเรื่องเล่าอีกว่า เมื่อเมืองหลวงของฌ้อถูกยึดได้แล้ว เขาก็ได้เดินทางไปยังสุสานของฌ้อเพงอ๋อง (อดีตเจ้านายของเขา) และสั่งให้ทหารทำการขุดสุสาน เมื่อเจอศพของฌ้อเพงอ๋อง เขาก็เกิดความโกรธแค้นเนื่องด้วยฌ้อเพงอ๋องเคยเชื่อคำยุยงของฮุยบอเก๊กจนสั่งประหารพ่อและพี่ชายของเขา เขาได้คว้ากระบองมาและทุบศพของฌ้อเพงอ๋องจนแหลกละเอียด
ต่อมา เมืองอวดกับเมืองหงอก็ได้ทำศึกกัน ปรากฏว่ากีก๋องได้รับบาดเจ็บเป็นแผลบาดทะยักเสียชีวิต ลูกชายของกีก๋องคือฮูเฉจึงได้ครองเมืองหงอต่อจากบิดา เมื่อครั้นหงออ๋องฮูเฉมีชัยชนะเหนืออวดอ๋องเกาเจียน เขาได้เสนอให้กำราบเมืองอวดให้ราบคาบ แต่ฮูเฉได้ปฏิเสธคำแนะนำของเขา แต่ไปรับคำแนะนำของเป๊กพีแทน เมื่อเกาเจียนสามารถฟื้นฟูแคว้นได้ด้วยความช่วยเหลือของฮวมเล้และบุนจง หงอจูสู่ก็พยายามเตือนให้เตรียมการระมัดระวัง แต่ฮูเฉก็ปฏิเสธอีก จนสุดท้ายฮูเฉจึงบังคับให้เขากระทำการฆ่าตัวตาย
ก่อนที่เขาจะตาย เขาได้สั่งลูกน้องว่า "ถ้าข้าตายแล้ว เจ้าจงควักเอาลูกตาของเราทั้งสองข้างไปติดไว้ที่บานประตูเมืองฝ่ายตะวันออก เราจะขอดูกองทัพเมืองอวดทำลายเมืองหงอ" ครั้นสั่งเสียเสร็จ ก็เอากระบี่เชือดคอตาย จากนั้นอีก 11 ปีต่อมา เกาเจียนก็ทำลายเมืองหงอได้สำเร็จ ส่วนฮูเฉก็ได้ฆ่าตัวตายที่เขาอุยซู (姑蘇山)
วัฒนธรรมร่วมสมัย
ปี 1997 ลู่ซู่หมิง ผู้ซึ่งเคยรับบทเป็นกวนอู ในเรื่อง สามก๊ก ในปี 1994 ได้รับบท อู๋ จื่อซฺวี ในเรื่อง ซุนหวู่ ตำราพิชัยสงคราม
หม่อมอ่อน รพีพัฒน์ ณ อยุธยา
หม่อมอ่อน รพีพัฒน์ ณ อยุธยา (พ.ศ. 2420 - 4 พฤษภาคม พ.ศ. 2478) เป็นหม่อมในพระเจ้าบรมวงศ์เธอ กรมหลวงราชบุรีดิเรกฤทธิ์ เป็นบุตรีของพระยาสุพรรณพิจิตร (โต) กับหม่อมราชวงศ์สำอาง (ธิดาหม่อมเจ้าหนู เสนีวงศ์)
หม่อมอ่อน รพีพัฒน์ ณ อยุธยา ถึงแก่อนิจกรรมเมื่อวันที่ 4 พฤษภาคม 2478 พระราชทานเพลิง ณ วัดปทุมวนาราม เมื่อวันที่ 11 กุมภาพันธ์ พ.ศ. 2479
พระเจ้าบรมวงศ์เธอ กรมหลวงราชบุรีดิเรกฤทธิ์ และหม่อมอ่อนมีโอรสธิดารวม 11 องค์ ดังนี้
เพลงของนายพลคิม จองอิล
เพลงของนายพลคิม จองอิล (김정일 장군의 노래 คิมจองอิล จังกุนนึย โนแร) เป็นเพลงการเดินสวนสนามของกองทัพเกาหลีเหนือ และสรรเสริญผู้นำคิม จองอิล
ทางหลวงจีนหมายเลข 213
ทางหลวงสายนี้เป็นเส้นทางการขนส่งที่สำคัญในการเดินทางไปยังพื้นที่ประสบภัยแผ่นดินไหวในมณฑลเสฉวน พ.ศ. 2551 จนกล่าวได้ว่าเป็น "เส้นทางชีวิต" ของหน่วยกู้ภัย เมื่อวันที่ 6 กรกฎาคม พ.ศ. 2554 ในมณฑลเสฉวน ถนนเส้นนี้ได้รับความเสียหายจากโคลนถล่มและพังทลายลงมาเป็นระยะทาง 400 เมตร อันเป็นผลมาจากโคลนถล่มทำให้แม่น้ำที่อยู่ริมถนนสายนี้ได้เปลี่ยนทิศทาง
ออดซอน เอดัวร์
ออดซอน เอดัวร์ (Odsonne Édouard; เกิด 16 มกราคม ค.ศ. 1998) เป็นนักฟุตบอลชาวฝรั่งเศสที่เล่นในตำแหน่งกองหน้าให้แก่คริสตัลพาเลซในพรีเมียร์ลีก
เอดัวร์มาจากทีมเยาวชนของอาแอ็ฟ บอบีญี และได้เซ็นสัญญากับปารีแซ็ง-แฌร์แม็งในเดือนกรกฎาคม ค.ศ. 2011 ก่อนที่จะถูกปล่อยยืมตัวให้แก่สโมสรร่วมลีกอย่างตูลูซในฤดูกาล 2016–17 ฤดูกาลถัดมา เขาถูกปล่อยยืมตัวให้แก่เซลติก ซึ่งเขาพาทีมชนะเลิศทริปเปิลแชมป์ในประเทศ ก่อนจะย้ายร่วมทีมแบบถาวรด้วยค่าตัวอันเป็นสถิติของสโมสร
เขาเคยเล่นให้แก่ทีมชาติฝรั่งเศสชุดเยาวชนหลายรุ่นอายุและเป็นผู้เล่นตัวหลักที่มีส่วนช่วยให้ทีมชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2015 ซึ่งเขาได้รับรางวัลผู้เล่นทองคำและรองเท้าทองคำประจำทัวร์นาเมนต์
เกียรติประวัติ
เซลติก
ฝรั่งเศส อายุไม่เกิน 17 ปี
รางวัลส่วนตัว
อีเอฟแอลคัพ ฤดูกาล 2016–17
อีเอฟแอล ฤดูกาล 2016–17 เป็นฤดูกาลที่ 57 ของ อีเอฟแอลคัพ, หรือเป็นที่รู้จักในชื่อของ ฟุตบอลลีกคัพ, มีทั้งหมด 92 สโมสรที่มาจาก พรีเมียร์ลีก และ ฟุตบอลลีกอังกฤษ. การแข่งขันจะเริ่มต้นขึ้นในสัปดาห์ระหว่างวันที่ 8 สิงหาคม ค.ศ. 2016 และปิดท้ายกับ นัดชิงชนะเลิศ ในวันที่ 26 กุมภาพันธ์ พ.ศ. 2560 (ค.ศ. 2017). ฟุตบอลถ้วยรายการนี้จะไม่ได้มีผู้สนับสนุนที่ตามมาเนื่องมาจากการถอนตัวของผู้ร่วมสนับสนุนตั้งแต่ แคปิตอล วัน เป็นระยะเวลาหลังสี่ปีในชื่อ แคปิตอล วัน คัพ, แต่จะเปลี่ยนชื่อเป็น อีเอฟแอล คัพ หลังฟุตบอลลีกได้สร้างแบรนด์ในชื่ออิงลิช ฟุตบอล ลีก.
การจัดสรรของแต่ละสโมสร
ทั้งหมด 92 สโมสรที่มาจากสี่ระดับสูงสูดของฟุตบอลอังกฤษ (พรีเมียร์ลีก, ฟุตบอลลีกแชมเปียนชิป, ฟุตบอลลีกวัน และ ฟุตบอลลีกทู) จะมีส่วนร่วมใน เอเอฟแอล คัพ ฤดูกาล 2016–17.
วันแข่งขันและวันจับสลากในแต่ละรอบ
ตารางการแข่งขันมีดังต่อไปนี้.
หมายเหตุ: เหล่านี้เป็นที่แน่นอนแล้วสำหรับแมตช์และวันในการจับสลาก.
ทีมที่เข้าร่วม
ทั้งหมด 70 สโมสรที่จะลงเล่นในรอบแรก: 24 สโมสรมาจาก ลีกทู (ระดับ 4), 24 สโมสรมาจาก ลีกวัน (ระดับ 3), และ 22 สโมสรมาจาก แชมเปียนชิป (ระดับ 2).
ทีมวาง
ทั้งหมด 50 สโมสรที่ลงเล่นในรอบสอง: 15 ทีมที่ผ่านเข้าสู่รอบนี้และ 35 ทีมที่ชนะเลิศของรอบแรก. 15 ทีมที่ผ่านเข้าสู่รอบนี้ประกอบไปด้วย 13 สโมสรที่มาจาก พรีเมียร์ลีก ฤดูกาล 2016-17 ที่ไม่ได้มีส่วนร่วมใดๆกับการแข่งขันฟุตบอลชิงแชมป์สโมสรยุโรป.
นัด
นัดจะลงเล่นในสัปดาห์ระหว่างวันที่ 22 สิงหาคม ค.ศ. 2016.
สโมสร
ทั้งหมด 32 สโมสรที่ลงเล่นในรอบสาม, เจ็ดทีมที่ผ่านเข้าสู่รอบนี้และ 25 ทีมชนะเลิศที่มาจากรอบสอง. เจ็ดทีมที่เข้าสู่รอบนี้เป็นสโมสรที่มาจาก พรีเมียร์ลีก ฤดูกาล 2016–17 ที่มีภารกิจการแข่งขันในฟุตบอลสโมสรยุโรปในฤดูกาล 2016–17. โดยที่รอบนี้ไม่มีทีมวาง.
นัด
นัดจะลงเล่นในสัปดาห์ระหว่างวันที่ 19 กันยายน ค.ศ. 2016.
หมายเหตุ: ตัวเลขในวงเล็บคือระดับของทีมระหว่างฤดูกาล 2016–17.
สโมสร
ทั้งหมด 16 สโมสรที่ได้ลงเล่นในรอบสี่, ทีมชนะเลิศทั้งหมดของรอบสาม. ไม่มีทีมวางในรอบนี้. การจับสลากประกบคู่จะจัดขึ้นในวันที่ 21 กันยายน ค.ศ. 2016.
นัด
นัดจะลงเล่นในสัปดาห์ระหว่างวันที่ 24–26 ตุลาคม ค.ศ. 2016.
ทีม
แปดสโมสรทั้งหมดลงเล่นในรอบห้า, ผู้ชนะทั้งหมดของรอบสี่. ไม่มีทีมวางในรอบนี้ และการจับสลากจะจัดขึ้นในวันที่ 26 ตุลาคม หลังบทสรุประหว่างเกม แมนเชสเตอร์ยูไนเต็ด และ แมนเชสเตอร์ซิตี ในรอบก่อนหน้านี้.
นัด
นัดจะลงเล่นในสัปดาห์ระหว่างวันที่ 28 พฤศจิกายน ค.ศ. 2016.
รอบรองชนะเลิศ
ทั้งหมดสี่สโมสรที่ลงเล่นในรอบรองชนะเลิศ, ผู้ชนะทั้งหมดของรอบห้า. ไม่มีทีมวางในรอบนี้และการจับสลากประกบคู่จะจัดขึ้นในวันที่ 30 พฤศจิกายน.
ทีม
รอบรองชนะเลิศจะเล่นในระบบสองนัดเหย้า-เยือน, แต่ละทีมจะได้ลงเล่นนัดแรกที่สนามเหย้าของตัวเอง, และทีมที่ทำประตูได้มากที่สุดในการรวมผลสองนัดได้มากกว่าทั้งสองนัดก็จะได้ผ่านเข้าสู่รอบชิงชนะเลิศต่อไป.
นัดแรก
นัดแรกจะลงเล่นในช่วงสัปดาห์ของวันที่ 9 มกราคม ค.ศ. 2017.
นัดที่สอง
นัดที่สองจะลงเล่นในช่วงสัปดาห์ของวันที่ 23 มกราคม ค.ศ. 2017.
หมายเหตุ: ตัวเลขในวงเล็บคือระดับของทีมระหว่างฤดูกาล 2016–17.
รอบชิงชนะเลิศ
การแข่งขันลีกคัพ นัดชิงชนะเลิศ จะจัดขึ้นในวันที่ 26 กุมภาพันธ์ ค.ศ. 2017 ที่ สนามกีฬาเวมบลีย์.
มิตซูบิชิ คอร์ปอเรชั่น
มิตซูบิชิ คอร์ปอเรชั่น (三菱商事株式会社 (Mitsubishi Shōji Kabushiki-gaisha)) เป็นบริษัทการค้าที่ใหญ่ที่สุดในประเทศญี่ปุ่น ในเครือบริษัทมิตซูบิชิ มีธุรกิจในกลุ่มอุตสาหกรรมหลัก 7 ประเภท เช่น การเงิน การธนาคาร เครื่องจักร พลังงาน สารเคมี และอาหาร มีพนักงานรวมกันกว่า 6,000 คน
ฮานะ & อลิซ ปริศนาโรงเรียนหลอน
ฮานะ & อลิซ ปริศนาโรงเรียนหลอน (ญี่ปุ่น: 花とアリス殺人事件; อังกฤษ: The Case of Hana & Alice) คือภาพยนตร์อนิเมะขนาดยาว กำกับและเขียนบทโดยชุนจิ อิวะอิ เล่าเรื่องราวชีวิตของฮะนะและอลิส นักเรียนมัธยมที่พยายามสืบหาความจริงเกี่ยวกับข่าวลือเรื่องการฆาตกรรมในโรงเรียนที่ตนเรียนอยู่ โดยเรื่องราวนี้เกิดขึ้นก่อนเหตุการณ์ในภาพยนตร์เรื่อง สองหัวใจหนึ่งความทรงจำ ซึ่งเป็นภาพยนตร์ปี พ.ศ. 2547 ของอิวะอิ ที่มีตัวละครหลักเป็นฮะนะกับอลิสเช่นกัน
ภาพยนตร์เรื่องนี้เข้าฉายครั้งแรกในประเทศญี่ปุ่นเมื่อวันที่ 20 กุมภาพันธ์ 2558 และได้รับการดัดแปลงเป็นมังงะโดยดาวแมน เซย์แมน เผยแพร่บนนิตยสารออนไลน์ "ยะวะระกะสปิริตส์" เมื่อวันที่ 16 กุมภาพันธ์ในปีเดียวกัน
เนื้อเรื่องย่อ
ภาพยนตร์เรื่องนี้เล่าเรื่องของเทะสึโกะ อะริซุงะวะ หรือ อลิส (ยู อะโอะอิ) นักเรียนมัธยมต้นที่เพิ่งย้ายมาเรียนในโรงเรียนแห่งหนึ่ง เธอได้รับข่าวว่าเคยเกิดเหตุฆาตกรรมในห้องเรียนที่เธอเรียนอยู่เมื่อ 1 ปีก่อน ด้วยความอยากรู้อยากเห็น เธอจึงออกสืบหาความจริงเกี่ยวกับเหตุการณ์ดังกล่าว จนพบว่าคนคนเดียวที่น่าจะรู้ความจริงคือฮะนะ อะระอิ (แอนน์ ซุซุกิ) เด็กสาวที่เคยเรียนในห้องเรียนเดียวกัน แต่มีเหตุที่ทำให้เธอเอาแต่เก็บตัวอยู่ในบ้าน อลิสทำความรู้จักกับฮะนะและร่วมกันออกตามหาความจริงเกี่ยวกับกรณีดังกล่าว พร้อมทั้งพัฒนาความสัมพันธ์จนกลายเป็นมิตรภาพของทั้งคู่
การผลิต
ภาพยนตร์เรื่องนี้เป็นผลงานภาพยนตร์อนิเมะขนาดยาวเรื่องแรกของชุนจิ อิวะอิ โดยอิวะอิทำหน้าที่กำกับ เขียนบท และแต่งเพลงประกอบด้วยตัวเอง
บทภาพยนตร์
อิวะอิเริ่มเขียนบทร่างแรกของภาพยนตร์เรื่องนี้ตั้งแต่ช่วงที่เขาถ่ายทำภาพยนตร์เรื่องสองหัวใจหนึ่งความทรงจำ โดยร่างนี้เขียนเสร็จเมื่อปี พ.ศ. 2547 ซึ่งเป็นปีที่ภาพยนตร์เรื่องดังกล่าวออกฉาย และใช้เวลาในการพัฒนาบท 10 ปี อิวะอิตั้งใจให้ภาพยนตร์เรื่องนี้สะท้อนแนวคิดที่ว่า ชีวิตไม่ใช่เรื่องง่ายดาย แต่ถึงจะไม่ใช่เรื่องง่ายเราก็ไม่จำเป็นจะต้องติดค้างอยู่กับความยากลำบากเหล่านั้น จากแนวคิดนี้ อิวะอิจึงกำหนดให้ตัวละครของเรื่องไม่หวั่นไหวต่อปัญหาอุปสรรคต่าง ๆ ในชีวิต แม้จะตกอยู่ในสถานการณ์ที่ยากลำบากเพียงใดก็ตาม
การสร้างตัวละครและการถ่ายทำ
ภาพยนตร์เรื่องนี้สร้างโดยใช้เทคนิคโรโตสโคป ที่เริ่มต้นด้วยการสร้างฟุตเทจต้นแบบจากการนำนักแสดงที่เป็นทีมพากย์มาถ่ายทำฉากต่าง ๆ เก็บเอาไว้ (จิงิ คัมเบะ ผู้กำกับภาพของภาพยนตร์เรื่องนี้ ทำหน้าที่กำกับภาพยนตร์ในฟุตเทจนี้) แล้วจึงนำฟุตเทจดังกล่าวเข้ากระบวนการโรโตสโคป โดยให้ทีมแอนิเมเตอร์วาดตัวละครด้วยการเฉดเซลและลงสีฉากหลังทับลงไปในฟุตเทจแบบเฟรมต่อเฟรม โดยเหตุผลที่อิวะอิเลือกใช้เทคนิคโรโตสโคปกับอนิเมะเรื่องนี้เป็นเพราะว่า เทคนิคนี้จะทำให้ตัวละครเคลื่อนไหวอย่างสมจริงและมีความเป็นมนุษย์มากกว่าเทคนิคอื่น ๆ
นอกจากนั้น ในขั้นตอนการออกแบบตัวละคร อิวะอิยังได้ซะโตะโกะ โมะริกะวะ นักออกแบบตัวละครอนิเมะที่เคยร่วมงานกับสตูดิโอจิบลิในภาพยนตร์เรื่อง เจ้าแมวยอดนักสืบ (พ.ศ. 2545) มาช่วยทำหน้าที่ออกแบบด้วย
อุลตร้าแมนคอสมอส
อุลตร้าแมนคอสมอส เป็นละครโทรทัศน์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชั่น ออกอากาศครั้งแรกเมื่อวันที่ 7 กรกฎาคม ค.ศ. 2001 จนถึงวันที่ 28 กันยายน ค.ศ. 2002 มีจำนวนตอนทั้งหมด 65 ตอน
ฮานะ & อลิซ ปริศนาโรงเรียนหลอน
ดนตรีและเพลงประกอบภาพยนตร์
สำหรับดนตรีประกอบภาพยนตร์เรื่องนี้ อิวะอิได้นำดนตรีส่วนหนึ่งที่เคยใช้ประกอบภาพยนตร์เรื่องสองหัวใจหนึ่งความทรงจำกลับมาเรียบเรียงใหม่ และนำกลับมาใช้ร่วมกับดนตรีที่แต่งขึ้นใหม่อีก 20 เพลง นอกจากนั้น อิวะอิ ร่วมกับคุวะบะระ มะโกะ และชีนะ โคโตะเนะ ซึ่งรวมตัวกันในนามของวง "Hec & Pascal" ได้สร้างเพลง "fish in the pool" ขึ้นมาเป็นเพลงประจำภาพยนตร์เรื่องนี้ด้วย โดยอิวะอิเป็นผู้แต่งเนื้อร้อง มะโกะเป็นผู้เรียบเรียง และโคะโตะเนะเป็นผู้ขับร้อง
อุลตร้าแมนคอสมอส
ประวัติ
อุลตร้าแมนคอสมอส เป็นผลงานครบรอบ 35 ปีของอุลตร้าซีรีส์และครบรอบวันเกิดปีที่ 100 ของสึบุรายะ เอจิ ผู้กำกับและผู้กำเนิดอุลตร้าแมน และยังเป็นผลงานสุดท้ายในช่วงศตวรรษที่ 21 ของอุลตร้าซีรีส์อีกด้วย โดยอุลตร้าแมนคอสมอส นับเป็นอุลตร้าแมนสีน้ำเงินคนแรกที่มีซีรีส์เป็นของตนเอง
ฮานะ & อลิซ ปริศนาโรงเรียนหลอน
การเข้าฉาย
ภาพยนตร์เรื่องนี้เข้าฉายครั้งแรกในประเทศญี่ปุ่นเมื่อวันที่ 20 กุมภาพันธ์ 2558 และถูกนำไปฉายในประเทศเกาหลีใต้เมื่อวันที่ 28 พฤษภาคม 2558 ประเทศนอร์เวย์เมื่อเดือนตุลาคม 2558 ประเทศไทยเมื่อวันที่ 17 กันยายน 2558 และประเทศฝรั่งเศสเมื่อวันที่ 11 พฤษภาคม 2559 โดยการฉายในประเทศไทย เป็นการฉายแบบจำกัดโรงที่โรงภาพยนตร์เฮาส์ โรงภาพยนตร์ลิโด้ และโรงภาพยนตร์ควอเทียร์ซีเนอาร์ต
อุลตร้าแมนคอสมอส
เนื้อเรื่อง
ในยุคสมัยที่มนุษย์รังสรรค์เทคโนโลยีล้ำสมัยมากมาย และก้าวออกไปสู่อวกาศเพื่อสำรวจดาวเคราะห์มากมาย แต่ทว่ามนุษยชาติกลับต้องเผชิญกับความโกลาหล ที่เกิดจากสัตว์ประหลาดและมนุษย์ต่างดาว ที่ปรากฏตัวขึ้นอย่างต่อเนื่อง รวมทั้งสิ่งมีชีวิตลึกลับอย่าง เคออสเฮดเดอร์ ที่สร้างความหายนะและทำให้เหตุการณ์เลวร้ายลงไปอีก ความหวังเพียงหนึ่งเดียวของโลกนี้ คือ มนุษย์ยักษ์สีน้ำเงิน ผู้มีจิตใจเมตตา นามว่า อุลตร้าแมนคอสมอส ซึ่งมีดวงชะตาสัมพันธ์กับเด็กหนุ่มที่ชื่อว่า ฮารุโนะ มุซาชิ เขาทั้ง 2 จะต้องรวมพลังกันต่อสู้กับ เคออสเฮดเดอร์ และศัตรูอีกมากหมายที่รุกรานโลกหลังจากนี้
ฮานะ & อลิซ ปริศนาโรงเรียนหลอน
การเข้าฉาย
นอกจากนั้น ภาพยนตร์เรื่องนี้ยังได้รับเลือกให้ไปฉายในเทศกาลภาพยนตร์รายการต่าง ๆ ได้แก่ เทศกาลภาพยนตร์นานาชาติแฟนเทเซีย (ประเทศแคนาดา) เทศกาลภาพยนตร์แอนิเมชันบรัสเซลส์ (ประเทศเบลเยียม) เทศกาลภาพยนตร์นานาชาติฮ่องกง (เขตปกครองพิเศษฮ่องกง) เทศกาลภาพยนตร์ญี่ปุ่น (ประเทศไอร์แลนด์) เทศกาลภาพยนตร์แอนิเมชันญี่ปุ่น (ประเทศเอสโตเนีย) เทศกาลภาพยนตร์ฟิวเจอร์ (ประเทศอิตาลี) เทศกาลสื่อศิลปะญี่ปุ่น (ประเทศญี่ปุ่น) เป็นต้น
อุลตร้าแมนคอสมอส
ประวัติที่มา
มนุษย์ยักษ์ร่างสีน้ำเงินที่มาจากอวกาศอันไกลโพ้น ถูกกล่าวขานว่าเป็น "แสงแห่งปาฏิหารย์" คอสมอสมีนิสัยรักสันติ ไม่ชอบการต่อสู้ และมักจะใช้สันติวิธีมากกว่าใช้กำลังต่อสู้ แต่เมื่อถึงคราวจำเป็นเขาก็สามารถเป็นนักรบที่แข็งแกร่งได้เช่นกัน ในภาพยนตร์ อุลตร้าแมนคอสมอส THE FIRST CONTACT คอสมอสได้มายังที่โลกมนุษย์เพื่อตามล่ามนุษย์ดาวบัลตัน ที่หลบหนีมากบดานที่ดาวโลก และได้พบกับมุซาชิวัยเยาว์ หลังจากแก้ไขประเด็นของมนุษย์ดาวบัลตั้นสิ้นสุดลงแล้ว เขาก็ได้บินกลับไปยังอวกาศ วันเวลาล่วงเลยไป จนมุซาชิเติบใหญ่ จังหวะเดียวกับการมาของ เคออสเฮดเดอร์ ที่เริ่มคุกคามมนุษยชาติ ทำให้เขาต้องหวนกลับมายังที่โลกอีกครั้ง และรวมร่างกับมุซาชิเพื่อเป็นร่างสถิตย์ เมื่อใช้พลังงานจากการต่อสู้ไปเป็นจำนวนมาก คัลเลอร์ไทม์เมอร์ของเขาจะกระพริบเป็นสีแดง หากคอสมอสยังคงฝืนร่างกายนานกว่านั้น เขาจะหมดสติไปในที่สุด และร่างกายทั้งหมดจะมีสภาพเป็นสีน้ำเงินโปร่งแสง
การออกอากาศ
ในส่วนประเทศไทย ผู้ที่ถือลิขสิทธิ์ในการเผยแพร่รูปแบบสื่อเป็นของบริษัท โพรลิงก์ จำกัด โดยได้ถูกวางจำหน่ายในรูปแบบวีซีดีและดีวีดี โดยบริษัท เจบิ๊คส์ จำกัด และได้ออกอากาศทางโทรทัศน์ทางสถานีโทรทัศน์สีกองทัพบกช่อง 7 เมื่อปี พ.ศ. 2547 โดยระยะแรกออกอากาศทุกวันจันทร์เวลา 17.00 - 17.30 น. ต่อมาย้ายวันและเวลาออกอากาศเป็นทุกวันศุกร์เวลา 16.30 - 17.00 น. แต่ออกอากาศไม่จบเนี่องจากหมดสัญญาการออกอากาศและมีคดีความเกี่ยวกับลิขสิทธิ์อุลตร้าแมน ระหว่างไชโยโปรดักชั่นส์และสึบูรายะโปรดักชันในประเทศญี่ปุ่น หลังจากคดีความสิ้นสุดลง ได้เปลี่ยนเจ้าของลิขสิทธิ์เป็น บริษัท ดรีมเอ็กซ์เพรส (เด็กซ์) จำกัด และได้ออกอากาศอีกครั้งทางช่องโมเดิร์นไนน์ทีวี ในรายการคิดส์โซนของการ์ตูนคลับมีเดีย ทุกวันอาทิตย์ เวลา 7:30 - 7:55 น. เมื่อช่วงปี พ.ศ. 2556 ทั้งนี้เวอร์ชันที่ออกอากาศอีกครั้งเป็นเวอร์ชันเดิมที่ได้พากย์ก่อนหน้านี้ ยกเว้นในส่วนของภาพยนตร์ที่ได้พากย์ใหม่
โครงการโฮปเวลล์
โครงการโฮปเวลล์ หรือ โครงการระบบการขนส่งทางรถไฟยกระดับในกรุงเทพมหานคร (Bangkok Elevated Road and Train System - BERTS) เป็นโครงการก่อสร้างถนน ทางรถไฟ และรถไฟฟ้ายกระดับ บนพื้นที่ของการรถไฟแห่งประเทศไทย ดำเนินการโดยบริษัท โฮปเวลล์ (ประเทศไทย) ในเครือโฮปเวลล์โฮลดิงส์ บริษัทสัญชาติฮ่องกง ของนายกอร์ดอน วู
โครงการก่อสร้างประกอบด้วย โครงสร้างยกระดับทางรถไฟขึ้นไปเหนือผิวการจราจร เพื่อลดจุดตัดกับทางรถยนต์ (Grade Crossing) เพื่อลดปัญหาการให้รถยนต์ต้องหยุดรอรถไฟ ก่อสร้างคร่อมทางรถไฟที่มีอยู่ในปัจจุบัน ระยะทางทั้งสิ้น 60.1 กิโลเมตร ใช้เงินลงทุนไม่ต่ำกว่า 80,000 ล้านบาท และให้ผลตอบแทนรายปี 30 ปี รวม 53,810 ล้านบาท โดยโฮปเวลล์จะได้รับสิทธิสร้างถนนยกระดับ เรียกเก็บค่าผ่านทาง คู่ขนานกับทางรถไฟยกระดับ และได้รับสัมปทานเดินรถบนทางรถไฟยกระดับด้วย และสามารถใช้ประโยชน์ในพื้นที่ใต้ทางรถไฟยกระดับ และอสังหาริมทรัพย์สองข้างทาง คิดเป็นเนื้อที่ประมาณ 600 ไร่
ประวัติ
โครงการโฮปเวลล์เกิดขึ้นในสมัยรัฐบาลพลเอกชาติชาย ชุณหะวัณ โดยมีการเปิดประมูลสัมปทานก่อสร้างทางยกระดับ เพื่อแก้ปัญหาการจราจร โดยผู้รับสัมปทานจะมีรายได้จากค่าโดยสารรถไฟฟ้า ค่าผ่านทาง และรายได้จากอสังหาริมทรัพย์ตลอดเส้นทาง ผลการประมูล บริษัทโฮปเวลล์โฮลดิงส์ ของนายกอร์ดอน วู เป็นผู้ชนะเหนือคู่แข่งคือ บริษัทลาวาลิน (SNC-Lavalin) จากแคนาดา  มีการลงนามในสัญญาโดยนายมนตรี พงษ์พานิช อดีตรัฐมนตรีว่าการกระทรวงคมนาคม จากพรรคกิจสังคม กับบริษัท โฮปเวลล์ (ประเทศไทย) เมื่อวันที่ 9 พฤศจิกายน พ.ศ. 2533 อายุของสัมปทาน 30 ปี มีกำหนดตั้งแต่วันที่ 6 ธันวาคม พ.ศ. 2534 – 5 ธันวาคม พ.ศ. 2562 ในระยะแรกใช้ชื่อโครงการว่า Railways Mass Transit (Community Train) and Urban Free System (RAMTUFS)
แผนงานการก่อสร้าง แบ่งเป็น 5 ระยะ ระยะทางรวมทั้งสิ้น 60.1 กิโลเมตร ประกอบด้วย
การก่อสร้างโครงการโฮปเวลล์ เป็นไปอย่างล่าช้า เนื่องจากประสบปัญหาในการส่งมอบพื้นที่บริเวณริมทางรถไฟ ประกอบกับเศรษฐกิจของไทยไม่เติบโตเท่าที่ควร เหมือนในช่วงแรกของรัฐบาลชาติชาย ทำให้แนวโน้มการลงทุนธุรกิจในอสังหาริมทรัพย์ซบเซาลง ปัญหาเรื่องจุดตัดกับโครงการถนนยกระดับวิภาวดีรังสิต (ดอนเมืองโทลล์เวย์) และการก่อสร้างล่าช้าจนอัตราคืบหน้าของงานไม่เป็นไปตามสัญญาที่ทำไว้กับรัฐบาล
ในรัฐบาลชวน หลีกภัย สมัยที่ 1 โครงการโฮปเวลล์ได้รับการผลักดันต่อโดยพันเอกวินัย สมพงษ์ รัฐมนตรีว่าการกระทรวงคมนาคม แต่ยังประสบปัญหาสำคัญ 2 ประการ คือ ปัญหาเรื่องเงินทุน แหล่งเงินกู้ หลักทรัพย์ค้ำประกันสัญญา และปัญหาเรื่องแบบก่อสร้าง ระยะห่างระหว่างรางรถไฟ กับไหล่ทางมีน้อยเกินไปเพราะข้อจำกัดของพื้นที่ และไม่ได้มาตรฐานความปลอดภัยสากล
อย่างไรก็ตามประเด็นหลัก ที่โครงการไม่สามารถถูกดำเนินการไปต่อได้ เนื่องมาจากการที่ไม่มีการระบุไว้ในสัญญาว่าโครงการจะต้องแล้วเสร็จเมื่อใด เป็นผลให้บริษัทโฮปเวลล์ มีสิทธิ์อันชอบธรรมที่จะไม่ทำโครงการให้แล้วเสร็จ
ต่อมาในรัฐบาลพลเอกชวลิต ยงใจยุทธ ได้มีมติคณะรัฐมนตรี เมื่อวันที่ 23 ธันวาคม พ.ศ. 2540 ให้ความเห็นชอบบอกเลิกสัญญากับโฮปเวลล์ หลังจากบริษัทโฮปเวลล์หยุดการก่อสร้างอย่างสิ้นเชิง ตั้งแต่เดือนสิงหาคม พ.ศ. 2540
โครงการการก่อสร้างโครงการโฮปเวลล์ สิ้นสุดลงในสมัยรัฐบาลนายชวน หลีกภัย สมัยที่ 2 หลังดำเนินการก่อสร้างเป็นเวลา 7 ปี มีความคืบหน้าเพียง 13.77 % ขณะที่แผนงานกำหนดว่าควรจะมีความคืบหน้า 89.75% กระทรวงคมนาคมได้บอกเลิกสัญญาสัมปทานอย่างเป็นทางการ เมื่อวันที่ 20 มกราคม พ.ศ. 2541 โดยนายสุเทพ เทือกสุบรรณ รัฐมนตรีว่าการกระทรวงคมนาคม และนายประดิษฐ์ ภัทรประสิทธิ์ รัฐมนตรีช่วย ภายหลังจากบอกเลิกสัญญา การรถไฟแห่งประเทศไทยถือว่าโครงสร้างทุกอย่างตกเป็นกรรมสิทธิ์ของการรถไฟ และได้มีความพยายามนำโครงสร้างที่สร้างเสร็จแล้วมาพัฒนาต่อ จากผลการศึกษาสรุปว่าจะนำโครงสร้างบางส่วนมาใช้ประโยชน์ในรถไฟฟ้าชานเมืองสายสีแดงเข้ม ช่วงบางซื่อ-รังสิต
บริษัทโฮปเวลล์โฮลดิ้ง ได้ฟ้องร้องเรียกค่าเสียหายในการยกเลิกสัญญาจากกระทรวงคมนาคม และการรถไฟแห่งประเทศไทย เป็นค่าใช้จากการเข้ามาลงทุนเป็นเงิน 56,000 ล้านบาท ในขณะที่การรถไฟฯ ก็เรียกร้องค่าเสียโอกาสในการใช้ประโยชน์จากโครงการ เป็นเงินกว่า 200,000 ล้านบาท
คณะอนุญาโตตุลาการประกอบด้วย นายสมศักดิ์ บุญทอง รองอัยการสูงสุด ถูกแต่งตั้งจากการรถไฟแห่งประเทศไทย, รองศาสตราจารย์วีระพงษ์ บุญโญภาส อาจารย์คณะนิติศาสตร์ จุฬาลงกรณ์มหาวิทยาลัย ถูกแต่งตั้งจากโฮปเวลล์ฯ และนายถวิล อินทรักษา อดีตผู้พิพากษา เป็นประธานคณะอนุญาโตตุลาการ ได้วินิจฉัยชี้ขาดเมื่อวันที่ 8 พฤศจิกายน พ.ศ. 2551 ให้กระทรวงคมนาคมและการรถไฟแห่งประเทศไทย คืนเงินชดเชยให้โฮปเวลล์โฮลดิงส์ เนื่องจากการบอกเลิกสัญญาไม่เป็นธรรม เป็นเงิน 11,888.75 ล้านบาท ประกอบด้วยเงินค่าก่อสร้าง 9,000 ล้านบาท เงินค่าตอบแทนจากการใช้ประโยชน์ที่ดินที่บริษัทชำระไปแล้ว 2,850 ล้านบาท และเงินค่าออกหนังสือค้ำประกัน 38,749,800 บาท พร้อมดอกเบี้ย 7.5% ต่อปี และคืนหนังสือค้ำประกันมูลค่า 500 ล้านบาท ให้กับบริษัท
โดยในปัจจุบัน การรถไฟแห่งประเทศไทยได้ใช้ประโยชน์จากโครงสร้างพื้นฐานของ โครงการโฮปเวลล์ ที่ถูกทิ้งร้างมาหลายปี เพื่อใช้ในการสร้างทางวิ่งของรถไฟฟ้าเชื่อมท่าอากาศยานสุวรรณภูมิ ส่วนต่อขยายท่าอากาศยานดอนเมือง และในส่วนที่ทรุดโทรมหรือผุพังก็จะดำเนินการตัดทิ้ง เพื่อหล่อตอม่อใหม่ให้กับทางวิ่งของรถไฟฟ้าชานเมืองสายสีแดงเข้ม
ถนนเลียบโครงการโฮปเวลล์
ถนนเลียบโครงการโฮปเวลล์ หรือ โลคอลโรด เป็นถนนที่ก่อสร้างในเขตทางรถไฟ เส้นทางเลียบไปกับโครงสร้างของโครงการโฮปเวลล์ ก่อสร้างโดยงบประมาณของกรมทางหลวง เพื่อบรรเทาปัญหาการจราจร สร้างเมื่อ พ.ศ. 2542 ส่วนเลียบทางรถไฟสายเหนือ-อีสาน มีชื่อเป็นทางการว่า ถนนกำแพงเพชร 5 และถนนกำแพงเพชร 6 และส่วนเลียบทางรถไฟสายตะวันออก มีชื่อเป็นทางการว่า ถนนกำแพงเพชร 7 ตั้งชื่อตามพระนามของพระเจ้าบรมวงศ์เธอ พระองค์เจ้าบุรฉัตรไชยากร กรมพระกำแพงเพ็ชรอัครโยธิน
ฟูกูโอกะทาวเวอร์
ฟูกูโอกะทาวเวอร์ (Fukuoka Tower) เป็นหอคอยสูง 234 เมตร ตั้งอยู่ในย่านโมโมจิฮามะในนครฟูกูโอกะ ญี่ปุ่น เป็นหอคอยริมทะเลที่สูงที่สุดในญี่ปุ่น สร้างเสร็จเมื่อ ค.ศ. 1989 ใช้เวลาสร้าง 14 เดือน เงินลงทุน 6,000,000,000 เยน ออกแบบโดยบริษัทนิกเก็นเซ็กเก สร้างขึ้นบนที่ดินถมทะเลนอกอ่าวฮากาตะ
ฟูกูโอกะทาวเวอร์มีจุดชมวิวอยู่สามระดับ คือ ที่ระดับความสูง 116 เมตร ที่ห้องนั่งเล่นระดับความสูง 120 เมตร และชั้นที่สูงที่สุดที่ระดับความสูง 123 เมตร รอบหอคอยเป็นโครงสร้างทรงสามเหลี่ยมตามขวางที่มีกระจกครึ่งแผ่นจำนวน 8,000 แผ่นปิดไว้โดยรอบ จึงมีชื่อเล่นว่า 'Mirror Sail' น้ำหนักส่วนที่อยู่ใต้ดินของฟูกูโอกะทาวเวอร์อยู่ที่ 25,000 ตัน ขณะที่ส่วนที่อยู่เหนือพื้นดินหนัก 3,500 ตัน
โครงการโฮปเวลล์
เหตุการณ์ถล่มของโครงสร้าง
วันที่ 1 มีนาคม พ.ศ. 2555 เกิดเหตุแผ่นปูนขนาดใหญ่ของชานชาลาโครงการโฮปเวลล์พังถล่มลงมาทับรางรถไฟ บริเวณถนนกำแพงเพชร 6 ขาออก เลยวัดเสมียนนารีประมาณ 100 เมตร แต่ไม่มีผู้บาดเจ็บ โดยสาเหตุของการถล่มดังกล่าวเกิดจากโครงสร้างชานชาลาและสถานีที่ยังไม่แล้วเสร็จดีซึ่งถูกรองรับน้ำหนักด้วยเหล็กค้ำยันด้านล่างที่มีการชำรุดทรุดโทรมตามกาลเวลา ทำให้แผ่นปูนทรุดตัวและพังถล่มลงมาในที่สุด
ฟูกูโอกะทาวเวอร์
ฟูกูโอกะทาวเวอร์ได้ออกแบบให้สามารถรองรับแผ่นดินไหวระดับ 7 ริคเตอร์ และแรงลมความเร็ว 65 เมตรต่อวินาที แต่แผ่นดินไหวที่รุนแรงที่สุดที่เคยเกิดขึ้นบริเวณหอคอยวัดได้เพียง 6 ริคเตอร์ และแรงลมที่รุนแรงที่สุดวัดได้ 49 เมตรต่อวินาที หอคอยตั้งอยู่ที่ 2-3-26 โมโมจิฮามะ เขตซาวาระ นครฟูกูโอกะ
โครงการโฮปเวลล์
เหตุการณ์ถล่มของโครงสร้าง
ต่อมาการรถไฟแห่งประเทศไทย สำนักงานนโยบายและแผนการขนส่งและจราจร (สนข.) และวิศวกรรมสถาน ได้เข้ามาตรวจสอบโครงสร้างส่วนที่เหลือ และพบว่าชิ้นส่วนโครงสร้างอื่น และชิ้นส่วนปูนส่วนอื่นที่ขึ้นรูปเสร็จแล้วและไม่ได้อยู่บนโครงสร้างเหล็กค้ำยันนั้นมีความมั่นคงแข็งแรงดีตามหลักวิศวกรรม พร้อมนำไปดัดแปลงต่อเติมเข้ากับรถไฟฟ้าเชื่อมท่าอากาศยานสุวรรณภูมิช่วงบางซื่อ-ดอนเมือง ในอนาคต แต่หลังการตรวจสอบได้ไม่นาน ชิ้นส่วนโครงสร้างโฮปเวลล์ก็ถล่มลงมาอีกชุดหนึ่ง ทำให้ผลการพิจารณาผลกระทบทางสิ่งแวดล้อม (EIA) ของโครงการรถไฟฟ้าเชื่อมท่าอากาศยานสุวรรณภูมิส่วนต่อขยายตีผลมาว่า "ไม่ผ่านการตรวจสอบ" การรถไฟแห่งประเทศไทยจึงตัดสินใจว่าจ้าง บริษัท อิตาเลียนไทย ดีเวล๊อปเมนต์ จำกัด (มหาชน) ผู้รับเหมาก่อสร้างโครงการรถไฟฟ้าสายสีแดงเข้มสัญญาที่ 2 ให้รื้อถอนโครงสร้างเดิมของโฮปเวลล์ทั้งหมด 500 ต้น ระยะทาง 26 กิโลเมตร และให้ย้ายแนวก่อสร้างรถไฟฟ้าชานเมืองสายสีแดงไปคร่อมตามแนวถนนกำแพงเพชร 6 แทน เพื่อหลีกเลี่ยงการใช้งานโครงสร้างเดิมของโฮปเวลล์ให้มากที่สุด และเพื่อเป็นเตรียมพื้นที่ไว้สำหรับก่อสร้างเส้นทางของรถไฟความเร็วสูงแทนในอนาคต
ฟูกูโอกะทาวเวอร์
ฟูกูโอกะทาวเวอร์เป็นสถานที่หลักที่ใช้ถ่ายทำประกอบในภาพยนตร์ Godzilla vs. SpaceGodzilla เมื่อ ค.ศ. 1994
โครงการโฮปเวลล์
คำพิพากษา
วันที่ 22 เมษายน พ.ศ. 2562 ที่ศาลปกครองกลาง ศาลปกครองสูงสุด กลับคำพิพากษาศาลปกครองกลางให้บังคับคดี ให้บริษัท โฮปเวลล์ (ประเทศไทย) จำกัด ชนะคดีตามคำชี้ขาดของอนุญาโตตุลาการให้ภาครัฐจ่าย รวม 11,888 ล้านบาท พร้อมดอกเบี้ยร้อยละ 7.5 ต่อปี พร้อมคืนหนังสือค้ำประกันมูลค่า 500 ล้านบาท ที่ออกโดยธนาคารกรุงเทพ ซึ่งประกอบด้วยเงินที่บริษัทได้ชำระเป็นค่าตอบแทนจากการใช้ประโยชน์จากที่ดินของ รฟท. ถึงก่อนวันบอกเลิกสัญญาเป็นเงิน 2,850 ล้านบาท รวมถึงเงินค่าออกหนังสือค้ำประกัน 38 ล้านบาท และเงินค่าก่อสร้าง 9,000 ล้านบาท โดยดำเนินการให้แล้วเสร็จภายใน 180 วันนับตั้งแต่คดีถึงที่สุด
ศาลปกครองสูงสุด โดยมติที่ประชุมใหญ่ตุลาการในศาลปกครองสูงสุด เมื่อวันที่ 4 มี.ค.2565 จึงมีคำสั่งให้ศาลปกครองชั้นต้นรับคำร้องของกระทรวงคมนาคมและ ร.ฟ.ท. ที่ขอให้นำคดีนี้มารื้อฟื้นใหม่ไว้พิจารณา
กรมกิจการผู้สูงอายุ
กรมกิจการผู้สูงอายุ (Department of Older Persons อักษรย่อ: ผส.) หน่วยงานในสังกัดกระทรวงการพัฒนาสังคมและความมั่นคงของมนุษย์ มีอำนาจหน้าที่ในการดูแลผู้สูงอายุให้ได้รับสิทธิตามที่กฎหมายกำหนด
ประวัติ
กรมกิจการผู้สูงอายุ หรือ ผส. หน่วยงานที่จัดตั้งขึ้นตามพระราชบัญญัติปรับปรุง กระทรวง ทบวง กรม (ฉบับที่ 14) พ.ศ. 2558 เมื่อวันที่ 6 มีนาคม 2558 มีอำนาจหน้าที่ดูแลผู้สูงอายุ ให้ได้รับสิทธิตามที่กฎหมายกำหนด โดยกฎหมายพระราชบัญญัติผู้สูงอายุแห่งชาติ พ.ศ. 2546 ฉบับที่ 1 กำหนดให้นายกรัฐมนตรีเป็นประธานกรรมการในคณะกรรมการผู้สูงอายุแห่งชาติ นับตั้งแต่ปี พ.ศ. 2546 เป็นต้นมา
สโมสรวอลเลย์บอลเพชรบุรี
สโมสรวอลเลย์บอลเพชรบุรี–กรุงเทพมหานคร (Phetchaburi–Bangkok Volleyball Club) เป็นทีมวอลเลย์บอลชาย ตั้งอยู่ ณ จังหวัดเพชรบุรี ประเทศไทย โดยทีมนี้เข้าแข่งขันในวอลเลย์บอลไทยแลนด์ลีก
รายชื่อผู้เล่นปัจจุบัน
ข้อมูล ณ เดือนตุลาคม ค.ศ. 2014
ประเทศบังกลาเทศในโอลิมปิกฤดูร้อน 2020
ประเทศบังกลาเทศ จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศบังกลาเทศได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
ธาตุคาบ 8
ธาตุคาบ 8 (period 8 element) คือทั้งหมดที่อยู่ในแถวที่ 8 ของตารางธาตุ ธาตุในคาบดังกล่าวยังไม่มีการสังเคราะห์หรือค้นพบขึ้น  โดยธาตุคาบ 8 นี้เป็นการพยากรณ์โดย IUPAC (International Union of Pure and Applied Chemistry)
กล้วยนวล
กล้วยนวล หรือ กล้วยหัวโต เป็นกลุ่มของกล้วยอบิสซิเนียที่ไม่เป็นรู้จักมากนัก บางครั้งมีชื่อวิทยาศาสตร์  Musa nepalensis หรือ Ensete giganteum หรือ Ensete wilsonii เป็นพืชพื้นเมืองในจีน เนปาล อินเดีย พม่า และประเทศไทยในพื้นที่สูง ลำต้นเป็นเหง้าไม่แตกหน่อ โคนป้อมใหญ่ สีของกาบลำต้นเทียมสีเขียว มีนวลเป็นไขหนา ก้านใบมีสีเขียว มีร่องเปิด เส้นกลางใบสีเขียว ริ้วประดับสีเขียว ลักษณะคล้ายกล้วยผา ริ้วประดับเรียงสลับกับดอกและชิดติดกันมาก ช่อดอกขนาดใหญ่ โค้งลง ผลใหญ่กลมป้อม เมล็ดขนาดใหญ่ สีดำ มีจำนวนมาก
ชีซ่า.คอม
ชีซ่าดอตคอม (Zheza.com) ก่อตั้งเมื่อ พ.ศ. 2550 พร้อมกับการเปิดตัวค่ายกามิกาเซ่ โดย URL คือ www.zheza.com โดยมีผู้เข้าชมต่อวันประมาณ 60,000 - 70,000 คนต่อวัน
ประวัติ
ชีซ่าดอตคอม เป็นเว็บไซต์ที่ทางบริษัทอาร์เอสจัดตั้งขึ้น โดยมีเป้าหมายในเบื้องต้นคือให้ศูนย์รวมของกลุ่มวัยรุ่น โดยเน้นไปที่กลุ่มเด็กผู้หญิงมัธยมต้น เพื่อให้ทำกิจกรรมสอดรับกับการเปิดตัวค่ายเพลงสำหรับวัยรุ่นอย่าง กามิกาเซ่ ไปพร้อม ๆ กัน ซึ่งได้รับการตอบรับที่ดีจนทำให้มีการพัฒนาเนื้อหาและรูปแบบของเว็บไซต์ตามความต้องการของผู้เล่นเพิ่มขึ้นเรื่อย ๆ เช่น การเปิดตัวเกมส์ออนไลน์ "ชีซ่าไฟท์ติ้ง", การปรับรูปแบบเว็บตามกระแสของ Social Network ในนาม "มายชีซ่า" และการเข้าสู่กระแสของโลกสังคมเสมือนจริงใน "ชีซ่าเวิลด์"
ชีซ่า เร็คคอร์ด
จากความสำเร็จในการทำกิจกรรมร่วมกับค่ายเพลงกามิกาเซ่ ทำให้ผู้บริหารของเว็บไซต์มีความคิดที่จะเปิดค่ายเพลงในนามของชีซ่าขึ้นมาเอง เพื่อเป็นการเปิดโอกาสให้กลุ่มผู้ใช้ของชีซ่าได้มีโอกาสนำเสนอผลงานในแนวทางของเว็บไซต์เอง จึงได้มีการเตรียมที่จะเปิดค่ายเพลง "ชีซ่า เรคคอร์ด" ขึ้นในปี 2552 โดยมีศิลปินที่รอเปิดตัวพร้อมกับค่ายในตอนนี้ 4 กลุ่ม คือ "ลินนา ลี" (สาวน้อย Handmade), "Simon" (The Rapper), ทอมหล่อ "ซี" และ แก๊งกะเทยมหัศจรรย์ "Wonder Gay"
โอเวชั่น
ดิ โอเวชั่น (The Ovation) หรือ "โอเวชั่น" เป็นวงดนตรีไทยยุค 80 มีผลงานในช่วง พ.ศ. 2525 - 2531 กับสังกัดนิธิทัศน์ โปรโมชั่น และในช่วง พ.ศ. 2532 - 2535 กับสังกัดโปรมีเดียมาร์ท
ดิ โอเวชั่น ในยุค พัชรา แวงวรรณ
อัลบั้มแรกของวงได้ออกวางแผงเมื่อปี พ.ศ. 2525 ในชื่อว่า "รักและคิดถึง" ต่อมาในปี พ.ศ. 2528 ทางวงก็ได้รับ ขาว ไวยวุฒิ สกุลทรัพย์ไพศาล พี่ชายแท้ๆของ วิรุฬ สกุลทรัพย์ไพศาล หรือ "ดำ ฟอร์เอฟเวอร์" ซึ่งได้รับการคัดเลือกให้เป็นนักร้องนำคนใหม่ของวงคู่กับ  "เอ๋ พัชรา" นักร้องประจำวงเพื่อสร้างความแปลกใหม่ให้กับวง โดยในปีนั้นทางวงได้ออกอัลบั้มชุดที่ 4 ในชื่อว่า "รักข้ามขอบฟ้า" มีเพลงดังคือ รักข้ามขอบฟ้า
ในปี พ.ศ. 2529 ดิ โอเวชั่น ได้ออกอัลบั้มชุดที่ 5 ในชื่อว่า "รักไม่รู้จบ" โดยถือเป็นอัลบั้มชุดสุดท้าย ของเอ๋ พัชรา กับ ดิ โอเวชั่น เพราะหลังจากแรงโปรโมตอัลบั้มได้ซาลงไป ทางต้นสังกัดอย่างนิธิทัศน์ก็เห็นว่าพัชรานั้นไม่เหมาะกับเพลงเร็ว เพราะแนวเสียงของเธอนั้นเหมาะกับเพลงช้ามากกว่าจึงได้ให้เธอแยกออกมาทำอัลบั้มเดี่ยว ทางวงจึงต้องหานักร้องหญิงคนใหม่มาแทนพัชรา
ดิ โอเวชั่น ในยุค พรพิมล ธรรมสาร
หลังจากเอ๋ พัชรา แวงวรรณ ได้ออกจากวงไป ทางวงจึงได้เปิดรับนักร้องนำฝ่ายหญิงคนใหม่ซึ่งขาว ไวยวุฒิ มือคีย์บอร์ดและนักร้องนำฝ่ายชาย ได้ชักชวนก้อย พรพิมล ธรรมสาร เพื่อนสนิทให้เข้ามาเทสต์เสียงที่บริษัทนิธิทัศน์ ซอยชินเขต ปรากฏว่าก้อยเทสต์เสียงผ่านจึงได้รับเลือกให้เป็น นักร้องนำฝ่ายหญิงคนใหม่ หลังจากนั้นเมื่อได้นักร้องนำคนใหม่แล้วทางวงจึงเริ่มทำอัลบั้มชุดที่ 6 ออกวางแผงในปี พ.ศ. 2530 โดยใช้ชื่อว่า "เริ่มวัยรัก" โดยมีเพลงดังได้แก่ "สายเกินไป", "แหวนแลกใจ", "หลงรักเธอ" และในอัลบั้มนี้นอกจากเปลี่ยนนักร้องนำแล้วยังเปลี่ยนมือกลองอีกด้วยคือ ชัย อวยชัย ประคองศิลป์
ในปี พ.ศ. 2531 ดิ โอเวชั่นก็ได้ออกอัลบั้มชุดที่ 7 ในชื่อว่า "ไม่มีวันนั้นอีกแล้ว" โดยมีเพลงดังประจำอัลบั้มคือ ไม่มีวันนั้นอีกแล้ว หลังจากนี้ ทางต้นสังกัดก็ได้แยก ก้อย พรพิมล ออกมาทำอัลบั้มเดี่ยว ทำให้วง ดิ โอเวชั่น ที่กำลังจะหมดสัญญากับนิธิทัศน์ไม่มีนักร้องนำฝ่ายหญิง และเมื่อหมดสัญญาแล้วจึงย้ายไปสังกัดโปรมีเดียมาร์ท
ดิ โอเวชั่น ในยุค พนิดดา นิลรัตน์ ณ อยุธยา
ในปี พ.ศ. 2532 เมื่อ ดิ โอเวชั่น ได้หมดสัญญากับบริษัทนิธิทัศน์ ดิ โอเวชั่น จึงย้ายเข้าสังกัดโปรมีเดียมาร์ทซึ่งมีอดีตผู้บริหารนิธิทัศน์เป็นเจ้าของ ปูเป้ พนิดดา นิลรัตน์ ณ อยุธยา ได้มาเป็นนักร้องนำหญิงคนที่สามของวงและได้ออกอัลบั้มกับ ดิ โอเวชั่น ในอัลบั้มชุดที่ 8 ในชื่ออัลบั้มชุด "สุดท้ายคือฉัน" เบิ้ม ชรินทร์ สุวรรณรักษ์ ซึ่งเป็นหัวหน้าวง ได้ทำหน้าที่ร้องนำด้วย
ดิ โอเวชั่น ในยุค นงนุช ชื่นกระจ่าง
หลังจากออกอัลบั้มชุด "สุดท้ายคือฉัน" ปูเป้ พนิดดา ก็ได้ออกจากวงไป ทำให้ทางวงไม่มีนักร้องนำฝ่ายหญิง อัลบั้มชุด "ผู้ชายล้วนๆ" ซึ่งเป็นอัลบั้มชุดที่ 9 จึงมีแต่สมาชิกวงที่เป็นผู้ชายทั้งหมด จนกระทั่งได้นุช นงนุช ชื่นกระจ่าง เป็นนักร้องนำฝ่ายหญิงคนสุดท้ายของวงในอัลบั้ม "ตำรารัก" และ "โอเวชั่น 212" แต่ไม่ประสบความสำเร็จ ความนิยมของวงก็เริ่มแผ่วลง จึงประกาศแยกวงในที่สุด
การแสดงคอนเสิร์ตเฉพาะกิจ
อดีตสมาชิกวงโอเวชั่น และก้อย พรพิมล ธรรมสาร ซึ่งปัจจุบันเป็นสมาชิกสภาผู้แทนราษฎร จังหวัดปทุมธานี ร่วมกับนักร้องในค่ายนิธิทัศน์ได้ร่วมกันทุ่มทุนจัดการแสดงคอนเสิร์ตครั้งใหญ่ เพื่อแสดงความอาลัยแด่ "เอ๋ พัชรา แวงวรรณ" โดยจัดแสดงคอนเสิร์ตหลังจากสวดพระอภิธรรมเสร็จแล้ว ในทุกคืนวันที่ 3 - 10 พฤศจิกายน พ.ศ. 2555 โดยนอกจากการแสดงคอนเสิร์ตแล้ว ยังมีการนำซีดีผลงานเพลงของวงโอเวชั่น และผลงานอัลบั้มเดี่ยวของเอ๋มาจัดจำหน่ายให้แฟนเพลงอีกด้วย โดยรายได้ทั้งหมดจากการจำหน่าย นำไปใช้ในการจัดการงานศพ และรายได้ส่วนที่เหลือก็นำไปมอบให้กับพ่อแม่ของเอ๋ พัชรา แวงวรรณ
กรมวิทยาศาสตร์และเทคโนโลยีกลาโหม
กรมวิทยาศาสตร์และเทคโนโลยีกลาโหม (Defence Science and Technology Department : DSTD)เป็นหน่วยงานหนึ่งของสำนักงานปลัดกระทรวงกลาโหม ขึ้นตรงกับสำนักงานปลัดกระทรวงกลาโหม ตั้งอยู่ที่ อาคารสำนักงานปลัดกระทรวงกลาโหม (ศรีสมาน) ชั้น 3 ตำบลบ้านใหม่ อำเภอปากเกร็ด จังหวัดนนทบุรี 11120
ประวัติ
กรมวิทยาศาสตร์และเทคโนโลยีกลาโหม (วท.กห.) จัดตั้งเมื่อวันที่ 12 กุมภาพันธ์ พ.ศ. 2534 โดยเริ่มแรกใช้ชื่อว่า สำนักงานวิจัยและพัฒนาการทหารกลาโหม (สวพ.กห.) กระทั่งวันที่ 1 ตุลาคม พ.ศ. 2550 ได้มีการปรับโครงสร้างส่วนราชการ ปรับภารกิจเพิ่ม และเปลี่ยนชื่อหน่วยงาน เป็น สำนักวิทยาศาสตร์และเทคโนโลยีกลาโหม ใช้ชื่อย่อว่า สวท.กห. และมีการเปลี่ยนแปลงชื่อหน่วยงานอีกครั้งเมื่อวันที่ 1 เมษายน พ.ศ. 2552 เป็น กรมวิทยาศาสตร์และเทคโนโลยีกลาโหม ใช้ชื่อย่อว่า วท.กห.
ภารกิจ
มีหน้าที่ พิจารณา เสนอความเห็น วางแผน อำนวยการ ประสานงาน กำกับการ และดำเนินการเกี่ยวกับกิจการด้านวิทยาศาสตร์และเทคโนโลยีป้องกันประเทศ ตลอดจนบริหารจัดการเกี่ยวกับนโยบายแผนงาน โครงการ และงบประมาณ ให้เป็นไปตามนโยบายด้านวิทยาศาสตร์และเทคโนโลยีป้องกันประเทศของกระทรวงกลาโหม และปฏิบัติงานอื่นตามที่ได้รับมอบหมาย มีเจ้ากรมวิทยาศาสตร์และเทคโนโลยีกลาโหม เป็นผู้บังคับบัญชารับผิดชอบ
ขอบเขตความรับผิดชอบและหน้าที่ที่สำคัญ
ขอบเขตความรับผิดชอบและหน้าที่ที่สำคัญ ของกรมวิทยาศาสตร์และเทคโนโลยีกลาโหม ได้แก่
การแบ่งส่วนราชการและหน้าที่
กรมวิทยาศาสตร์และเทคโนโลยีกลาโหม แบ่งส่วนราชการออกเป็น
ธาตุคาบ 9
ธาตุคาบ 9 (period 9 element) คือทั้งหมดที่อยู่ในแถวที่ 9 ของตารางธาตุธาตุในคาบยังไม่มีการสังเคราะห์หรือค้นพบ  ธาตุคาบ 9 นี้ถูกพยากรณ์โดย IUPAC(International Union of Pure and Applied Chemistry)
รายชื่อประเทศเรียงตามผลผลิตทองแดง
ด้านล่างนี้ เป็นรายชื่อประเทศเรียงตามผลผลิตทองแดง เป็นข้อมูลจากปี 2014 ข้อมูลเมื่อศตวรรษที่ผ่านมา
ความสุขมวลรวมประชาชาติ
วลีความสุขมวลรวมประชาชาติ (Gross National Happiness, ย่อ: GNH) เป็นวลีที่สมเด็จพระราชาธิบดีจิกมี ซิงเย วังชุก พระมหากษัตริย์ภูฏานพระองค์ที่สี่ ทรงประดิษฐ์ในปี 2515 เป็นสัญลักษณ์ของการผูกพันการสร้างเศรษฐกิจซึ่งจะตอบสนองวัฒนธรรมภูฏานโดยยึดค่านิยมจิตวิญญาณแบบศาสนาพุทธแทนการพัฒนาเชิงวัตถุแบบตะวันตกที่วัดโดยผลิตภัณฑ์มวลรวมประชาชาติ (GDP)
ข้อวิจารณ์
นักวิจารณ์ในประเทศแย้งว่าการเน้นการทดลองกับ GNH ของภูฏานเบี่ยงเบนความสนใจของโลกจากการปราบปรามของรัฐบาลซึ่งชนกลุ่มน้อยใหญ่สุดของประเทศ ชาวโลตชัมปา (Lhotshampa) ฮินดู ซึ่งเดิมประกอบเป็นประชากรหนึ่งในหกของภูฏาน
จากแง่มุมเศรษฐกิจ นักวิจารณ์แถลงว่า เนื่องจาก GNH ขึ้นอยู่กับกลุ่มการตัดสินอัตวิสัยเกี่ยวกับความกินอยู่ดี รัฐบาลอาจสามารถนิยาม GNH ในทางที่สอดคล้องกับผลประโยชน์ของตนได้ ศาสตราจารย์เศรษฐศาสตร์ เดียร์เดร แม็กคลอสกี (Deirdre McCloskey) วิจารณ์การวัดเช่นนี้ว่าไม่เป็นวิทยาศาสตร์ โดยว่า "การบันทึกร้อยละของผู้ที่กล่าวว่าพวกเขามีความสุขจะบอกคุณ... [แค่]ว่าวิธีที่บุคคลใช้คำ" โดยให้แนวเทียบว่าสังคมไม่สามารถ "ยึดคุณสมบัติกายภาพโดยถามบุคคลว่าวันนี้ 'ร้อน พอดีหรือเย็น'" แม็กคลอสกียังวิจารณ์ลัทธิต่อต้านบริโภคนิยมของขบวนการเพื่อวางนโยบายรัฐบาลบนความสุข โดยประเมินว่า "วัฒนธรรมสูงแท้จริงแล้วรุ่งเรืองในสมัยที่มีการค้าคึกคักเสมอ ตั้งแต่กรีซศตวรรษที่ห้า ผ่านราชวงศ์ซ่งและอิตาลีสมัยฟื้นฟูศิลปวิทยา จนถึงยุคทองของดัตช์"
นักวิจารณ์อื่นกล่วาว่า การเปรียบเทียบความเป็นอยู่ดีระรหว่างประเทศจะยากในแบบจำลองนี้ ผู้สนับสนุนว่า แต่ละประเทศสามารถนิยามการวัด GNH ได้ตามเลือก และการเปรียบเทียบระหว่างประเทศตามเวลาจะมีความสมเหตุสมผล GDP ให้มาตราระหว่างประเทศที่สะดวก การวิจัยแสดงว่าตัววัดความเป็นอยู่ดีของสังคมและปัจเจกบุคคลมีความแตกต่างกันในแต่ละวัฒนธรรมอย่างมาก บุคคลโดยทั่วไปรายงานความพึงพอใจชีวิตอัตวิสัยสูงกว่าหากพวกเขามีความสัมพันธ์ทางสังคมเข้มแข็งและบ่อย อาศัยอยู่ในระบบนิเวศสุขภาพดี ได้รับธรรมาภิบาล ฯลฯ กระนั้น ก็ยังเป็นจริงว่าการพึ่งพาการวัด GNH ของประเทศจะทำให้การเปรียบเทียบความเป็นอยู่ดีโดยสัมพัทธ์เป็นปัญหามากขึ้น เนื่องจากไม่มีและไม่คาดว่าจะมีมาตราร่วมที่ "สะดวก" เหมือน GDP แต่เป้าหมายที่แถลงของภูฏานคือเพื่อเพิ่มสิ่งที่มองว่าเป็น GNH ให้สูงสุด โดยไม่เปรียบเทียบตัวเลขกับประเทศอื่น
GNH มีการใช้อย่างเป็นทางการเฉพาะในภูฏาน ที่ซึ่งคณะกรรมการความสุขมวลรวมประชาชาติได้รับหน้าที่ให้ทบทวนการตัดสินใจนโยบายและการจัดสรรทรัพยากร ในปี 2556 ด้วยรัฐบาลใหม่ ประเทศภูฏานหันความสนใจจากการเผยแพร่ GNH ทั่วโลกไปเป็นความเป็นอยู่ดีของประชาชนในภูฏาน การหันนี้ถูกบางคนตีความว่าเป็นการสละ GNH โดยหันไปสนับสนุนการริเริ่มพัฒนาที่เป็นมาตรฐานมากขึ้น
เจ้าพระยาโกษาธิบดี (ปาน)
ปานเป็นบุตรของเจ้าแม่วัดดุสิต พระนมชั้นเอกในสมเด็จพระนารายณ์มหาราช กับสามีเชื้อสายพระยาเกียรดิ์ พระยาราม เกิดในรัชสมัยสมเด็จพระเจ้าปราสาททอง นอกจากนี้เขายังเป็นปู่ของพระยาราชนิกูล (ทองคำ) ซึ่งเป็นบิดาของสมเด็จพระปฐมบรมมหาชนก พระราชบิดาของพระบาทสมเด็จพระพุทธยอดฟ้าจุฬาโลกมหาราช
ประวัติ
ปานเป็นบุตรของเจ้าแม่วัดดุสิต พระนมของสมเด็จพระนารายณ์มหาราช และเป็นน้องชายของเจ้าพระยาโกษาธิบดี (เหล็ก) ซึ่งดำรงตำแหน่งพระคลังระหว่าง พ.ศ. 2200–2226 ปานมีบุตร 4 คน  คือ
ปานได้บรรดาศักดิ์ ออกพระวิสุทธสุนทร และได้รับแต่งตั้งเป็นทูตออกไปเจริญสัมพันธไมตรีกับฝรั่งเศส ในสมัยดังกล่าว ฝรั่งเศสมีอิทธิพลในราชสำนักของพระนารายณ์มาก จุดประสงค์ของฝรั่งเศสคือเผยแพร่คริสต์ศาสนา และพยายามให้พระนารายณ์เข้ารีตเป็นคริสตชน รวมทั้งพยายามมีอำนาจทางการเมืองในอยุธยาด้วยการเจรจาขอตั้งกำลังทหารของตนที่เมืองบางกอกและเมืองมะริด
คณะทูตไปฝรั่งเศสดังกล่าว ประกอบด้วย ปาน เป็นราชทูต, ออกหลวงกัลยาราชไมตรี เป็นอุปทูต, และออกขุนศรีวิสารวาจา เป็นตรีทูต พร้อมทั้งบาทหลวงเดอ ลีออง และผู้ติดตาม รวมกว่า 40 คน ออกเดินทางจากกรุงศรีอยุธยาในวันที่ 18 มิถุนายน พ.ศ. 2229 ได้เข้าเฝ้าพระเจ้าหลุยส์ที่ 14 เมื่อวันที่ 1 กันยายน พ.ศ. 2229 ณ พระราชวังแวร์ซาย และเดินทางกลับเมื่อวันที่ 9 ตุลาคม พ.ศ. 2230
ปานเป็นนักการทูตที่สุขุม ไม่พูดมาก ละเอียดลออในการจดบันทึกสิ่งที่พบเห็นในการเดินทาง ในการเข้าเฝ้าพระเจ้าหลุยส์ที่ 14 คณะทูตอยุธยาได้รับการยกย่องชื่นชมจากชาวฝรั่งเศส เนื่องจากเป็นครั้งแรกที่พระเจ้าแผ่นดินฝ่ายตะวันออกแต่งทูตไปยังฝรั่งเศส พระเจ้าหลุยส์ที่ 14 ทรงรับรองคณะทูตอย่างสมเกียรติยศ โปรดให้ทำเหรียญที่ระลึกและเขียนรูปเหตุการณ์เอาไว้
พระราชสาส์นพระเจ้าหลุยส์ที่ 14 กล่าวถึงปานว่า
"ราชทูตของพระองค์นี้ รู้สึกว่า เป็นคนรอบคอบ รู้จักปฏิบัติราชกิจของพระองค์ถี่ถ้วนดีมาก หากเรามิฉวยโอกาสนี้เพื่อเผยแพร่ความชอบแห่งราชทูตของพระองค์บ้าง ก็จะเป็นการอยุติธรรมไป เพราะราชทูตได้ปฏิบัติล้วนถูกใจเราทุกอย่าง โดยแต่น้ำคำที่พูดออกมาทีไร แต่ละคำ ๆ ก็ดูน่าปลื้มใจ และน่าเชื่อถือทุกคำ"
- พระราชสาสน์ของพระเจ้าหลุยส์ที่ 14 ถึงพระนารายณ์มหาราช ประมาณ พ.ศ. 2230
ความสำเร็จจากการทูตดังกล่าว ทำให้ปานได้ฉายาว่า ราชทูตลิ้นทอง หรือนักการทูตลิ้นทอง
การปฏิวัติสยาม พ.ศ. 2231
หลังกลับกรุงศรีอยุธยา ปานถูกกดดันให้เข้ากลุ่มต่อต้านฝรั่งเศสของพระเพทราชาซึ่งประกอบด้วยขุนนางที่ไม่พอใจฝรั่งเศสที่มีอำนาจมากในกรุงศรีอยุธยา การยึดอำนาจที่เกิดขึ้นในเวลาต่อมาส่งผลให้สมเด็จพระนารายณ์พ้นจากราชบัลลังก์และขับไล่ทหารฝรั่งเศสซึ่งปานได้รับการส่งให้ไปเจรจาด้วย จากนั้น ปานจึงได้เป็นเจ้าพระยาพระคลัง
เองเงิลแบร์ท เคมพ์เฟอร์ นักธรรมชาติวิทยาชาวเยอรมัน พบกับปานใน ค.ศ. 1690 และเขียนบรรยายไว้ว่า ปานมีภาพของราชวงศ์ฝรั่งเศสกับแผนที่ยุโรปแขวนอยู่ในห้องโถงบ้าน
"เขาเป็นคนน่ามองและมีวิสัยทัศน์ดียิ่งกว่าคนใด ๆ ที่ข้าพเจ้าเคยพบในหมู่มนุษย์ชนชาติผิวคล้ำนี้... เขายังเข้าใจรวดเร็ว และมีอากัปกิริยากระตือรือร้น ซึ่งเป็นเหตุให้เขาได้รับการตั้งให้เป็นทูตไปฝรั่งเศสเมื่อไม่กี่ปีก่อน และเขามักสร้างความบันเทิงให้แก่เราด้วยเรื่องเล่าเกี่ยวกับประเทศดังกล่าว การปกครองประเทศนั้น ค่ายคูประตูหอรบ และสิ่งอื่น ๆ ทำนองเดียวกัน และที่โถงบ้านเขาซึ่งเราพบกันเป็นการส่วนตัวนั้นมีรูปราชวงศ์ฝรั่งเศสกับแผนที่ยุโรปแขวนอยู่ ส่วนเครื่องเรือนอื่น ๆ หามีอันใดนอกจากฝุ่นและหยากไย่"
- เองเงิลแบร์ท เคมพ์เฟอร์ (1727/1987:38).
ใน ค.ศ. 1699 กี ตาชาร์ บาทหลวงคณะเยสุอิต เข้าพบปานและพระเพทราชา แต่การพบกันเป็นแต่ทางพิธีการ ไม่นำไปสู่ผลลัพธ์ใด ๆ
การเสียชีวิต
เมื่อสิ้นสมเด็จพระนารายณ์ใน พ.ศ. 2231 สมเด็จพระเพทราชาขึ้นครองราชย์ต่อ ปานได้รับแต่งตั้งเป็น เจ้าพระยาโกษาธิบดี ว่าการพระคลัง
ใน พ.ศ. 2239 ปานถูกลงอาญาอยู่บ่อยครั้ง เนื่องด้วยเป็นที่นิยมในหมู่ราษฎร มีครั้งหนึ่งพระเพทราชากริ้วมาก ใช้พระแสงตัดปลายจมูกของปาน บางแหล่งว่า ที่ถูกตัดจมูก เพราะเขาถูกกล่าวหาว่า จงรักภักดีต่อฝรั่งเศสและสมเด็จพระนารายณ์
บางแหล่งว่า เขาตัดสินใจฆ่าตัวตายใน พ.ศ. 2243 บางคนว่า เขาใช้มีดแทงตัวตาย บางคนว่า เขาถูกโบยด้วยเชือกจนตาย
ต้นตระกูลราชวงศ์จักรี
ว่ากันว่า โกษาปานเป็นต้นตระกูลของพระบาทสมเด็จพระพุทธยอดฟ้าจุฬาโลกมหาราช เพราะเป็นบิดาของเจ้าพระยาวรวงษาธิราช (ขุนทอง) ซึ่งภายหลังเข้ารับราชการกับพระเจ้าเสือ และยังเป็นปู่ของพระยาราชนิกูล (ทองคำ) ซึ่งเป็นบิดาของสมเด็จพระปฐมบรมมหาชนก พระราชบิดาของพระบาทสมเด็จพระพุทธยอดฟ้าจุฬาโลกมหาราช
ในวัฒนธรรมสมัยนิยม
ละครโทรทัศน์อิงประวัติศาสตร์เรื่อง บุพเพสันนิวาส ออกฉายครั้งแรกทางสถานีโทรทัศน์ไทยทีวีสีช่อง 3 มีตัวละครหนึ่งชื่อ "พระยาวิสูตรสุนทร" หรือ "เจ้าพระยาโกษาธิบดี" นำแสดงโดยชาติชาย งามสรรพ์
สงครามไครเมีย
สงครามไครเมีย (อังกฤษ: Crimean War) เป็นการสู้รบตั้งแต่เดือนตุลาคม ค.ศ. 1853 – กุมภาพันธ์ ค.ศ. 1856 ระหว่างรัสเซียและฝ่ายสัมพันธมิตรที่เป็นฝ่ายได้รับชนะในตอนท้ายของจักรวรรดิออตโตมัน ฝรั่งเศส สหราชอาณาจักร และราชอาณาจักรซาร์ดิเนีย-ปีเยมอน
สาเหตุทางภูมิรัฐศาสตร์ของสงครามรวมทั้งความเสื่อมถอยของจักรวรรดิออตโตมัน การขยายอาณาเขตของจักรวรรดิรัสเซียในสงครามรัสเซีย-ตุรกีที่ผ่านมา และบริติชและฝรั่งเศสให้ความสำคัญในการปกป้องจักรวรรดิออตโตมันเพื่อรักษาสมดุลแห่งอำนาจในความร่วมมือแห่งยุโรป จุดลุกเป็นไฟคือความไม่ลงรอยกันเกี่ยวกับสิทธิของชนกลุ่มน้อยชาวคริสเตียนในปาเลสไตน์ ในตอนนั้นเป็นส่วนหนึ่งของจักรวรรดิออตโตมัน ร่วมกับฝรั่งเศสได้สนับสนุนสิทธิของชาวนิกายโรมันคาทอลิก และรัสเซียได้สนับสนุนสิทธิของชาวนิกายอีสเทิร์นออร์ทอดอกซ์
คริสตจักรหาทางจัดการความขัดแย้งของพวกเขากับออตโตมัน และเข้ามาทำข้อตลง แต่ทั้งจักรพรรดินโปเลียนที่ 3 แห่งฝรั่งเศสและจักรพรรดิซาร์นิโคลัสที่ 1 แห่งรัสเซียได้ปฏิเสธที่จะล่าถอยกลับ จักรพรรดินีโคลัสได้ยื่นคำขาดโดยเรียกร้องให้พลเมืองชาวนิกายออร์ทอดอกซ์ในจักรวรรดิออตโตมันมาอยู่ภายใต้การคุ้มครองของพระองค์ บริติชได้พยายามไกล่เกลี่ยและจัดการประนีประนอมซึ่งจักรพรรดินีโคลัสทรงเห็นด้วย เมื่อออตโตมันได้เรียกร้องให้เปลี่ยงแปลงข้อตกลง จักรพรรดินีโคลัสทรงปฏิเสธและเตรียมพร้อมสำหรับสงคราม
ในเดือนกรกฎาคม ค.ศ. 1853 กองทหารรัสเซียเข้ายึดดานูเบียนพรินซิพาลิตี (ปัจจุบันเป็นส่วนหนึ่งของโรมาเนีย แต่ตอนนั้นอยู่ภายใต้อำนาจซูเซอเรนทีของออตโตมัน) วันที่ 16 ตุลาคม[ปฏิทินแบบเก่าคือ 4 ตุลาคม] ค.ศ. 1853 ได้รับคำมั่นสัญญาของการสนับสนุนจากฝรั่งเศสและอังกฤษ ออตโตมันได้ประกาศสงครามกับรัสเซีย นำโดยโอมาร์พาช่า ออตโตมานได้ต่อสู้รบการทัพป้องกันอย่างหนักแน่น และหยุดยั้งการรุกคืบของรัสเซียที่ซิลิสตรา (ปัจจุบันในบัลแกเรีย) ปฏิบัติการที่แบ่งแยกในเมืองป้อมของการ์ส ในจักรวรรดิออตโตมันนำไปสู่การล้อม และความพยายามของออตโตมันในการเสริมกำลังกองทหารรักษาการณ์ได้ถูกทำลายโดยกองเรือรัสเซียที่ยุทธการที่ซีโนปในเดือนพฤศจิกายน ค.ศ. 1853
ด้วยความกลัวว่าออตโตมันถึงคราวล่มสลาย กองเรือบริติชและฝรั่งเศสได้เข้าสู่ทะเลดำในเดือนมกราคม ค.ศ. 1854 พวกเขามุ่งทางเหนือสู่วาร์นาในเดือนมิถุนายน ค.ศ. 1854 และมาถึงทันเวลาที่รัสเซียจะละทิ้งซิลิสตรา ในทะเลบอลติก ใกล้กับเมืองหลวงของรัสเซียอย่างเซนต์ปีเตอร์สเบิร์ก กองเรืออังกฤษ-ฝรั่งเศสได้จัดตั้งการปิดล้อมทางทะเลและปิดกั้นกองเรือบอลติกของรัสเซียที่มีจำนวนมากกว่า ทำให้เกิดความเสียหายทางเศรษฐกิจต่อรัสเซียโดยการปิดกั้นการค้า ในขณะเดียวกันยังได้บีบบังคับให้รัสเซียเก็บกองทัพขนาดใหญ่ไว้เพื่อพิทักษ์เซนต์ปีเตอร์สเบิร์กจากการโจมตีของฝ่ายสัมพันธมิตรที่อาจเป็นไปได้